DLVI.  Bulla pro parthenone Sancti Salvatoris Ebroicensis.   (Anno 1153, Jan. 23.) [  Gall. Christ.  nov., Instr., XI, 134.]
Author: Eugenius III

EUGENIUS episcopus, servus servorum Dei, dilectis in Christo filiabus HILARIAE abbatissae Sancti Salvatoris Ebroicarum ejusque sororibus, tam praesentibus quam futuris, regularem vitam professis, etc. . . . .

Prudentibus virginibus quae sub habitu religionis, accensis lampadibus juxta Evangelicum verbum, paratas se exhibent cum sponso suo Jesu Christo intrare ad nuptias, apostolicum convenit adesse praesidium, ne forte cujuslibet temeritatis incursus aut eas a pio proposito revocet, aut robur, quod absit! sacrae religionis infringat. Eapropter, dilectae in Christo filiae, vestris justis postulationibus clementer annuimus, et praefatam ecclesiam in qua divino estis mancipatae famulatui, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona eadem ecclesia in praesenti juste et canonice possidet, aut in futurum concessione pontificum, largitione regum vel principum, oblatione fidelium, vel aliis justis modis, Deo propitio, poterit adipisci, firma vobis et his quae post vos successerint, et illibata permaneant. In quibus haec propriis duximus vocabulis exprimenda: Ex dono comitis Ricardi duo molendina Ebroicis, unum annonarium, alterum tannetarium, cum terra quae pertinet ad eadem molendina; et decima molendinorum, censuum et vivarii de Trozcomitissae, et decima omnium reddituum et exituum totius forestae Ebroicensis, decimam mellis ipsius forestae, venationis et denariorum de Essartis quae fient in ipsa foresta; et quidquid demum comes habeat Asneriis in dominio suo, exceptis feodis militum, et bosco et aqua. In aqua tamen dedit piscationem quae a vulgo dicitur Croignum Clavillae, terram ad dimidiam carrucam, Hundovillam, et quidquid ad eam pertinet, et moltam de Daubolo, et Escauvilla Gravigneii, decimam molendinorum et totius dominii comitis, praeter decimam bladi apud Guitebuet; decimam dominii ejusdem comitis, lanae scilicet, caseorum et ceriarum quae ibi fiunt: apud Albam-viam decimam lanae, caseorum, telonei, census et omnium reddituum in denariis, octo hospites et terram ad dimidiam carrucam: apud Bavent, centum solidos, ultra Sequanam decimam omnium reddituum et exituum quicunque fuerint forestarum de Tractu, Cravenchon et Caudebec, et decimam molendinorum de Maisnil et de Cravenchon: apud Dourenc, decimam molendinorum telonei, census burgensium et estoblagii porcorum, et herbagii ovium quas habent burgenses, et duas garbas hortorum burgensium, lini, cannabis et cujuslibet alterius rei; decimam quoque de terra quae vocatur Troz-comitis, et duas garbas de terra rusticorum, et duas garbas de Essartis. Ex dono comitis Guillelmi sex marcas argenti in Anglia, quas prior et monachi de Nogento super Andelam debent vobis annuatim exsolvere. Ex dono comitis Amaurici, ferias Sancti Leodegarii Ebroicis, et decimam de porcariis suis de Guaz forestarum, et totam decimam terrarum veterum et novellarum quae pertinent ad Guaz forestarum de Tractu, et Cravenchon, et Caudebec; decimam quoque de Haia de Lentot de omnibus illis quae decimantur. Ex dono Anschetilly de Autolio, molendinum de Albavia, et vineam unam, et duos hospites in Fovilla; ex Helmaci, de Autolio aquam de Gravigneio, ex dono Richardi filii Herluini decimam molendinorum de Garenis, decimam Sancti Andreae ex dono Osennae; concessu Radulphi filii Othonis, duos burgenses in vico Sancti Taurini, quietos ab omni consuetudine; in episcopatu Ebroicensi, omnes ecclesias et decimam bladi forestae Ebroicarum; ecclesiam S. Jacobi de Essartis, cum decima de bosco et plano; ecclesiam de Caugeio, cum decima et triginta acras terrae in eadem villa; ecclesiam de Guichenvilla cum decima; decimam de Buissondroelini et de Folmuchon; ecclesiam de Nova-villa cum decima, et triginta acras terrae in eadem villa, ecclesiam de Ferreriis cum decima; ecclesiam de Lacella cum decima, et terram ibi ad dimidiam carrucam et hospites quos ibidem habetis; ecclesiam de Boore cum eo jure quod competit vobis de decima ipsius ecclesiae in episcopatu Luxoviensi; ecclesiam de Boisseio, cum decima ipsius villae et sexaginta acras terrae in eadem villa; decimam de Lambervilla ex dono uxoris Wauchelini de suo patrimonio, medietatem villae quae dicitur Capelle, jus quod habetis in ecclesia ejusdem villae. In episcopatu Carnotensi, ex dono Amaurici de Domorotunda, dimidiam villam de Orviller. Praeterea quoniam supradictus comes Richardus immunitatem quam habebant servientes de mensa sua servientibus vestris pro suae animae salute concessit, et ecclesiam vestram ab omni sua et successorum suorum consuetudine ac gravamine liberam reddidit et quietam, datisque feriis quae fiunt in Annuntiatione Dominica in atrio ecclesiae Beatae Mariae bonae memoriae Guillelmo tunc Ebroicensi episcopo, animarum cura tantum ei et ejus successoribus reservata, omni pravae consuetudini eam et exactioni episcopali exemit, nos etiam id auctoritate apostolica confirmamus, et futuris temporibus inconcussum permanere decernimus. Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, vel quibuslibet vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva dioecesanorum episcoporum canonica justitia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus, sit pax Domini nostri Jesu Christi quatenus et hic fructum bonae actionis percipiant, et apud districtum judicem praemia aeternae pacis inveniant, amen, amen. Ego Eugenius Catholicae Ecclesiae episcopus. Ego W. presbyter cardinalis ecclesiae Lateranensis. Ego Hubaldus presbyter cardinalis tituli S. Praxedis. Ego Manfredus presbyter cardinalis tituli S. Sabinae. Ego Aribertus presbyter cardinalis tituli Sanctae Anastasiae. Ego Rolandus presbyter cardinalis tituli Sancti Marci. Ego Conradus Sabinensis episcopus. Ego Ismarus Tusculanus episcopus. Ego Hugo Ostiensis episcopus. Ego Odo diaconus cardinalis Sancti Georgii ad Velum Aureum. Ego Gregorius diaconus cardinalis S. Angeli. Ego Guido diaconus cardinalis Sanctae Mariae in Porticu. Ego Jacinthus diaconus cardinalis Sanctae Mariae in Cosmedin. Ego Joannes diaconus cardinalis Sanctorum Georgii et Bacchi. Ego Gerardus diaconus cardinalis Sanctae Mariae in Via Lata. Datum Laterani per manum Bosonis S. Romanae Ecclesiae scriptoris, X Kal. Februarii, indictione XV, Incarnationis Dominicae anno 1152, pontificatus vero domni Eugenii papae III anno octavo.